Z á p i s n i c a

z riadnej schôdze Obecného zastupiteľstva v Poriadí konaného dňa 24.08.2011 o 17,00 hodine v zasadačke OcÚ Poriadie

-----------------------------------------------------------------------------------------------------------------

Prítomní:

Ing. Zuzana Boskovičová, starostka OcÚ

Dušan Durec, poslanec OZ Poriadie

Bc. Martina Novotná, poslankyňa OZ Poriadie

Mgr. Martin Pražienka, poslanec OZ Poriadie

Martin Kulíšek, poslanec OZ Poriadie

Ing. Peter Volár, poslanec OZ Poriadie

Osprav. :

Stanislav Duga, poslanec OZ Poriadie

Milan Bunčák, poslanec OZ Poriadie

Ďalší prítomní:

Ing. Ľubica Vojtková, obecná kontrolórka

Anna Pražienková, zapisovateľka OZ Poriadie

Program zasadnutia OZ bol nasledovný:

1. Otvorenie, schválenie programu.
2. Kontrola uznesení, určenie overovateľov zápisnice.
3. Prerokovanie odpovede na upozornenie občanov na vypúšťanie kalov zo septika, prípadne zo žumpy.
4. Prerokovanie zabezpečenia futbalového zápasu na novom trávnatom ihrisku na Poriadí, ktoré bolo dobudované z prostriedkov Nadácie Pontis.
5. Schválenie Dodatku č. 1/2011 k VZN 1/2008 o výške príspevku zákonného zástupcu dieťaťa alebo žiaka na čiastočnú úhradu nákladov a určenie podmienok úhrady v ŠJ.
6. Rôzne.
7. Diskusia.
8. Záver.

**1. Otvorenie, schválenie programu.**

**-------------------------------------------------**

Riadnu schôdzu Obecného zastupiteľstva v Poriadí otvorila Ing. Zuzana Boskovičová, starostka obce, ktorá privítala prítomných a oboznámila ich s programom zasadnutia

# Uznesenie číslo 31 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

*I. p r e r o k o v a l o*

- návrh programu rokovania OZ v Poriadí dňa 24.08.2011

*II. s c h v a ľ u j e*

- program rokovania OZ v Poriadí dňa 24.08.2011 nasledovne:

1. Otvorenie, schválenie programu.

2. Kontrola uznesení, určenie overovateľov zápisnice.

3. Prerokovanie odpovede na upozornenie občanov na vypúšťanie kalov zo septika, prípadne zo žumpy.

4. Prerokovanie zabezpečenia futbalového zápasu na novom trávnatom ihrisku na Poriadí, ktoré bolo dobudované z prostriedkov Nadácie Pontis.

5. Schválenie Dodatku č. 1/2011 k VZN 1/2008 o výške príspevku zákonného zástupcu dieťaťa alebo žiaka na čiastočnú úhradu nákladov a určenie podmienok úhrady v ŠJ.

6. Rôzne.

7. Diskusia.

8. Záver.

**Hlasovanie poslancov:**

**Počet prítomných poslancov: 5**

**Za uvedené uznesenie hlasovalo: 5**

**Proti uvedenému uzneseniu hlasovalo: 0**

**Zdržalo sa : 0**

**Nehlasovalo: 0**

**2. Kontrola uznesení a schválenie zápisnice, určenie overovateľov.**

**-----------------------------------------------------------------------------------------**

Ing. Ľubica Vojtková kontrolórka obce vykonala kontrolu uznesení uložených na predchádzajúcom zasadnutí. Uznesenia uložené na minulom zasadnutí sú splnené.

Za overovateľov zápisnice zo zasadnutia OZ Poriadie starostka obce poveruje poslancov Mgr. Martina Pražienku, Ing. Petra Volára.

**3. Prerokovanie odpovede na upozornenie občanov na vypúšťanie kalov zo septika, prípadne zo žumpy.**

**-------------------------------------------------------------------------------------------------**

Na zasadnutí OZ Poriadie bol prerokovaný list, ktorý bol zaslaný na OZ Poriadie ako odpoveď na upozornenie, ktoré bolo zaslané občanom na súpisné čísla 291, 292, 293, 294. Pán Valent, Poriadie č. 293 v liste nesúhlasí ako bolo upozornenie štylizované a komu bolo zaslané. Pán Valent sa zúčastnil zasadnutia OZ, spoločne s poslancami prebral opätovné státie motorových vozidiel na parcele vedľa rodinného domu 291. Občania, ktorí neoprávnene parkujú motorové vozidlá na tomto pozemku budú predvolaní na zasadnutie OZ v Poriadí. Taktiež sa dožaduje prístupovej cesty za pozemkami rodinných domov 291, 292, 293 a 294. Poslanci OZ sa boli pozrieť na túto cestu a skonštatovali, že ak by Obec Poriadie chcela na tomto mieste robiť oficiálnu lesnú cestu, stálo by to veľa financií a na to v tomto období nemá obec financie.

**4. Prerokovanie zabezpečenia futbalového zápasu na novom trávnatom ihrisku na Poriadí, ktoré bolo dobudované z prostriedkov Nadácie Pontis.**

**------------------------------------------------------------------------------------------------**

Na zasadnutí OZ Poriadie bolo prerokované organizačno-technické zabezpečenie športového dňa a futbalového zápasu na novom trávnatom ihrisku na Poriadí. Táto akcia sa uskutoční dňa 1.9.2011. Akcia sa začne o 13,00 hodine s programom pre menšie deti, budú pripravené súťaže, za ktoré deti dostanú sladké odmeny. Taktiež bude na ihrisku pre deti Skákací hrad a Maľovanie na tvár. V popoludňajších hodinách sa uskutoční otvárací futbalový turnaj na počesť otvorenia Futbalového ihriska, ktoré bolo z časti dobudované z prostriedkov Nadácie Pontis. (Jedná sa o Nadácia z fondu ZSE).

**5. Schválenie Dodatku č. 1/2011 k VZN 1/2008 o výške príspevku zákonného zástupcu dieťaťa alebo žiaka na čiastočnú úhradu nákladov a určenie podmienok úhrady v ŠJ.**

**----------------------------------------------------------------------------------------------**

# Uznesenie číslo 32 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

*I. p r e r o k o v a l o*

-Dodatok č. 1/2011 k VZN 1/2008 o výške príspevku zákonného zástupcu dieťaťa alebo žiaka na čiastočnú úhradu nákladov a určenie podmienok úhrady nákladov a určenie podmienok úhrady v Školskej jedálni.

*II. s c h v a ľ u j e*

- Dodatok č. 1/2011 k VZN 1/2008 o výške príspevku zákonného zástupcu dieťaťa alebo žiaka na čiastočnú úhradu nákladov a určenie podmienok úhrady nákladov a určenie podmienok úhrady v Školskej jedálni.

**Hlasovanie poslancov:**

# Počet prítomných poslancov: 5

**Za uvedené uznesenie hlasovalo: 5**

**Proti uvedenému uzneseniu hlasovalo: 0**

**Zdržalo sa: 0**

Nehlasovalo: 0

**6. Rôzne.**

----------------------------

Na zasadnutí OZ Poriadie bolo prejednanie zaradenia žiakov základných škôl do školských obvodov.

**Uznesenie číslo 33/2011**

**------------------------------------**

**Obecné zastupiteľstvo v Poriadí na základe zákona číslo 369/90 Z. z. NR SR o obecnom zriadení v znení neskorších zmien a doplnkov § 11, ods. 4, písm. a,  schvaľuje dodatok k uzneseniam číslo 20/2005, 29/2006, 29/2007, 35/2008, 36/2009, 34/2010,  43/2010, 17/2011 na základe zákona č. 596/2003 v štátnej správe v školstve a školskej samospráve a o zmene a doplnení niektorých zákonov § 8, ods. 2, školský obvod základnej školy pre obec Poriadie nasledovne:**

**- pre súpisné čísla 69, 111, 335, z obce Poriadie stanovuje školský obvod Základnú školu v Myjave, Viestova 1, 907 01 Myjava**

**- pre súpisné čísla 123, 148, 224, , z obce Poriadie stanovuje školský obvod Základnú školu v Myjave, Štúrova 18 , 907 01 Myjava**

**Hlasovanie poslancov:**

# Počet prítomných poslancov: 5

**Za uvedené uznesenie hlasovalo: 5**

**Proti uvedenému uzneseniu hlasovalo: 0**

**Zdržalo sa: 0**

**Nehlasovalo:0**

Ďalej bolo prejednané predloženie žiadosti o finančný príspevok v rámci cezhraničnej spolupráce Slovenská republika- Česká republika, spolupráca požiarnych jednotiek Poriadie – Hrubá Vrbka na požiarnu techniku.

# Uznesenie číslo 34 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a): schvaľuje

a/ predloženie žiadosti o FP v rámci výzvy OP cezhraničnej spolupráce Slovenská republika – Česká republika 2007-2013 za účelom realizácie projektu „Modernizácia a spolupráca požiarnych jednotiek v česko-slovenskom pohraničí“, ktorého ciele sú v súlade s platným PHSR,

**b/ zabezpečenie realizácie projektu po schválení žiadosti o NFP,**

**c/ spolufinancovanie projektu vo výške 5% z celkových oprávnených výdavkov na projekt t. j. vo výške 1 583,84 €.**

**Hlasovanie poslancov:**

# Počet prítomných poslancov: 5

**Za uvedené uznesenie hlasovalo: 5**

**Proti uvedenému uzneseniu hlasovalo: 0**

**Zdržalo sa: 0**

**Nehlasovalo:0**

**8. Záver.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Riadnu schôdzu Obecného zastupiteľstva v Poriadí ukončila Ing. Zuzana Boskovičová, ktorá poďakovala prítomným za účasť na zasadnutí.

-------------------------------------

zapisovateľka:

--------------------------------------

overovatelia: